**ИНФОРМАЦИЯ**

**ЗА РЕЗУЛТАТИТЕ ОТ АНКЕТНО ПРОУЧВАНЕ ЗА ПОТРЕБНОСТИТЕ ОТ РАБОТНА СИЛА**

**В ОБЛАСТ ХАСКОВО**

В периода **01 август – 20 септември 2019 г.** Агенцията по заетостта стартира второто за годината проучване сред работодателите за потребностите им от работна сила. Проучването се провежда на основание чл. 10, ал. 2 от Закона за насърчаване на заетостта, съгласно който Комисията по заетост към Областния съвет за развитие участва пряко в провеждане на изследването.

В изпълнение на законовите и нормативни регламенти, както и съобразно посочените в писмо на Изпълнителния директор на Агенцията по заетостта указания, от комисията по заетостта и Областния управител, в качеството им на регионален орган по заетостта са осъществени необходимите организационни и координационни дейности.

1. **Осъществени действия по стартиране и провеждане на кампанията:**

Със заповед № РД-14-17/14.08.2019 г. на Областния управител се сформира работна група, в която, по предложение на Комисията по заетостта, се включиха представители на областната администрация, общините на територията на областта, на ДБТ Хасково, Димитровград, Харманли и Свиленград, Хасковска търговско промишлена палата, КРИБ -Хасково, АИКБ – Хасково, ССИ – Хасково, РСК - Хасково, РС на КНСБ Хасково, СРС на КТ „Подкрепа.

Работната група организира и координира провеждането на набиране на информация от работодателите в областта, като предостави и разпространи сред тях приложената към писмото анкета.

Предоставянето на анкетата се извърши през периода до 20.09.2019г. чрез публикуване на информация на сайта на областната администрация, както и чрез представителите на организациите на работодателите, на браншовите и отраслови организации и дирекции „Бюро по труда", които препратиха линк с анкетата до своите членове, партньори и клиенти. В периода 31-ви август - 5-ти септември 2019г. работодателските/браншови организации в областта са напомнили/информирали по електронна поща работодателите, за които има данни за електронен адрес, за поканата за участие по т.2 (повторна покана към работодателите) в провежданото проучване, линк към анкетата и информация за срока, в който може да се попълни.

Анкетирането на работодателите се проведе в периода 01 август – 20 септември 2019 г., като след 01.09.2019г. бяха насърчени да се включат в него и максимален брой работодатели от частния и публичния сектор извън статистическата извадка, които да попълнят анкетата през сайта на Агенция по заетостта.

До 11.10.2019 г. е организирано и проведено заседание на работната група и изготвена обобщена информация за резултатите на областна ниво от проведеното проучване сред работодателите.

Организирано и проведено заседание на постоянната Комисия по заетостта към Областния съвет за развитие на област Хасково на 16.10.2019 г., на което е обсъдена и съгласувана внесената от работната група информация от проучването на потребностите на работодателите от работна сила в областта.

**Трудности, проблеми, рискове и предприети мерки за преодоляването им:**

Теренната работа по анкетното проучване се проведе въз основа на излъчената национално-представителна извадка и он-лайн въпросника.

Изпитахме известни проблеми при комуникацията с работодателите, които бяха анкетирани в предходното за годината проучване, понеже една част от тях не разбираха защо се налага повторното им включването в две последователни анкети. Мотивирахме тези работодатели като разяснихме ползите от натрупване на информация с цел насочване на политиките за обучения за възрастни.

Голяма част от предоставените имейли и телефони отново бяха на счетоводните кантори, обслужващи фирмите, което затрудни в известна степен процеса на анкетиране. Постарахме се да установим контакти със самите работодатели, а за една част от анкетите използвахме посредничеството на счетоводителите.

Причина за част от невключилите се в анкетите работодатели е, че в извадката са попаднали и такива , които реално не извършват дейност, нямат осигурени лица от години и не успяхме да осъществим контакт с тях въпреки положените от нас усилия.

Продължава да се усеща известна незаинтересованост у част от работодателите по отношение към крайния ефект. Провеждани са срещи за убеждаване и мотивиране за включване в анкетното проучване. Тези работодатели са мотивирани от служителите на Дирекции „Бюро по труда“ чрез многократно напомняне по телефон и провеждане на разговори при посещение на място в офисите.

1. **Конкретни резултати от проведеното проучване (не е задължителен раздел в текстовия формат, само в табличния)**

|  |
| --- |
| **Профил на работодателите** |
|   | Хасково |
| База | 11969 |
| D3. Сектор на дейност | Селско, горско и рибно стопанство | 4.5% |
| Индустрия | 15.9% |
| Строителство | 5.9% |
| Търговия, транспорт, хотелиерство и ресторантьорство | 39.0% |
| Създаване и разпространение на информация и творчески продукти; | 1.5% |
| Финансови и застрахователни дейности | 2.2% |
| Операции с недвижими имоти | 1.5% |
| Професионални дейности и научни изследвания; административни и стопански | 2.2% |
| Държавно управление; образование; хуманно здравеопазване и социални дейности | 19.9% |
| Култура, спорт и развлечения, ремонт на домакински вещи и други дейности | 7.4% |
| D6. Средно месечен брой на персонала за предходните 12 месеца | До 9 наети лица | 90.7% |
| От 10 до 49 наети лица | 7.6% |
| От 50 до 249 наети лица | 1.7% |
| Над 250 наети лица | .1% |
| База: Всички работодатели от областта |
|  |  |  |
| **Q1. Кои от посочените знания и умения считате, че е най-необходимо и важно да притежава персоналът във Вашата фирма/организация?** |
|   | Хасково |
| База | 11969 |
| Административни умения | Да | 35.0% |
| Не | 65.0% |
| Презентационни умения | Да | 33.3% |
| Не | 66.7% |
| Умения за работа под напрежение | Да | 62.4% |
| Не | 37.6% |
| Умения за самоконтрол и дисциплина | Да | 74.3% |
| Не | 25.7% |
| Знания и умения за въвеждане на нови технологии и/или оборудване и/или нов продукт и/или нова услуга в компанията / организацията. | Да | 33.7% |
| Не | 66.3% |
| Практически знания и умения за прилагане на нормативната уредба в областта на здравословните и безопасни условия на труд | Да | 38.0% |
| Не | 62.0% |
| Практически знания и умения за прилагане на нормативната уредба в областта на данъчното, осигурителното и трудовото законодателство | Да | 22.2% |
| Не | 77.8% |
| Практически знания и умения за организиране и провеждане на обществени поръчки, подготовка на тръжна документация и участие в търгове. | Да | 4.1% |
| Не | 95.9% |
| Практически знания и умения за планиране, разработване, изпълнение и отчитане на проекти и програми | Да | 12.2% |
| Не | 87.8% |
| Знания и умения за практическо прилагане на стандарти и системи за управление на качеството | Да | 15.0% |
| Не | 85.0% |
| Знания и умения за предаване на натрупан опит, въвеждане в работата, текущо оценяване и обратната връзка | Да | 25.8% |
| Не | 74.2% |
| Знания и умения за работа с клиенти чрез осъществяване на промотиране, продажби, търговски умения, умения за водене на преговори | Да | 47.1% |
| Не | 52.9% |
| База: Всички работодатели от областта |
|  |  |  |
| **Q2. Коя компетентност считате за най-важна за персонала във Вашата фирма/организация?** |
|   | Хасково |
| База | 11969 |
| Q2. Коя компетентност считате за най-важна за персонала във Вашата фирма/организация? | Общуване на роден език | 42.4% |
| Инициативност и предприемачество | 17.9% |
| Нито една от посочените | 18.6% |
| Дигитална компетентност | 7.9% |
| Умение за учене | 5.2% |
| Общуване на чужди езици | 1.5% |
| Математическа компетентност и основни знания в областта на приро | 3.7% |
| Обществени и граждански компетентности | 2.7% |
| Културна осъзнатост и творчество | 0.0% |
| База: Всички работодатели от областта |
|  |  |  |
| **Q3. В следващите 6 месеца ще търсите ли нов персонал?** |
|   | Хасково |
| База | 11969 |
| Q3. В следващите 6 месеца ще търсите ли нов персонал? | Да | 14.4% |
| Не | 84.9% |
| Не, предстои освобождаване на персонал | .7% |
| База: Всички работодатели от областта |
|  |  |  |
| **Q4. През следващите 12 месеца смятате ли да наемате специалисти с квалификация по някоя/и от следните професии: - СУМА** |
|   | Хасково |
| ОБЩО: |   | 4550 |
| Строител |   | 1334 |
| Електромонтьор |   | 641 |
| Електротехник |   | 452 |
| Помощник в строителството |   | 452 |
| Офис – мениджър |   | 178 |
| Работник в животновъдството |   | 178 |
| Болногледач |   | 151 |
| Оперативен счетоводител |   | 151 |
| Водач на МПС за обществен превоз |   | 101 |
| Готвач |   | 89 |
| Заварчик |   | 89 |
| Лаборант |   | 89 |
| Оператор в хранително - вкусовата промишленост |   | 89 |
| Оператор на компютър |   | 89 |
| Помощник – възпитател |   | 89 |
| Строителен техник |   | 89 |
| Шлосер |   | 89 |
| Икономист |   | 75 |
| Охранител |   | 75 |
| Системен програмист |   | 50 |
| База: Всички работодатели от областта, които ще търсят персонал през следващите 6 месеца |
|  |  |  |
| **Q5. През следващите 12 месеца предвиждате ли да наемате специалисти с квалификация по следните професии, изискващи правоспособност и/или висше образование : - СУМА** |
|   | Хасково |
| ОБЩО: |   | 2175 |
| Учител |   | 452 |
| Педагогически специалист |   | 201 |
| Медицинска сестра |   | 151 |
| Психолог |   | 101 |
| Рехабилитатор |   | 101 |
| Инженер машинен |   | 89 |
| Инженер строителен |   | 89 |
| Инженер електро |   | 75 |
| Архитект |   | 50 |
| Специалист УЧР |   | 50 |
| > Други |   | 816 |
| База: Всички работодатели от областта, които ще търсят персонал през следващите 6 месеца |
|  |  |  |
| **Q6. Ще имате ли потребност от работници без специална квалификация през следващите 12 месеца? - СУМА** |
|   | Хасково |
| ОБЩО: |   | 2467 |
| Работници в добивната промишленост и строителството |   | 452 |
| Улични продавачи на нехранителни стоки |   | 178 |
| Работници в транспорта и складирането |   | 89 |
| > Други неквалифицирани работници (общи работници, куриери, носачи и др.) |   | 1748 |
| База: Всички работодатели от областта, които ще търсят персонал през следващите 6 месеца |
|  |  |  |
| **Q7. За заявените по-горе потребности от кадри през следващите 12 месеца, моля посочете преобладаващия вид заетост?** |
|   | Хасково |
| База | 1720 |
| Q7. За заявените по-горе потребности от кадри през следващите 12 месеца, моля посочете преобладаващия вид заетост? | Сезонна заетост (изцяло, 100%) | 2.9% |
| 76 - 99% сезонна заетост | 5.2% |
| 50 - 75% сезонна заетост | 9.6% |
| Под 50% сезонна заетост | 5.2% |
| Постоянна заетост (изцяло, 100%) | 77.2% |
| Краткосрочна (под 6 месеца) заетост | 0.0% |
| База: Всички работодатели от областта, които ще търсят персонал през следващите 6 месеца |
|  |  |  |
| **Q8. За заявените по-горе потребности срещате ли затруднения при намиране на работна сила?** |
|   | Хасково |
| База | 1720 |
| Q8. За заявените по-горе потребности срещате ли затруднения при намиране на работна сила? | Да | 90.4% |
| Не | 9.6% |
| База: Всички работодатели от областта, които ще търсят персонал през следващите 6 месеца |
|  |  |  |
| **Q8.1. За коя от посочените професии смятате, че имате най-големи затруднения в намирането на работна сила?** |
|   | Хасково |
| База | 1556 |
| Q8.1. За коя от посочените професии смятате, че имате най-големи затруднения в намирането на работна сила? | Електромонтьор | 11.3% |
| Заварчик | 5.7% |
| Лаборант | 5.7% |
| Оператор в дървообработването | 5.7% |
| Оператор в хранително - вкусовата промишленост | 5.7% |
| Оператор на компютър | 5.7% |
| Офис – мениджър | 5.7% |
| Продавач – консултант | 5.7% |
| Работник в животновъдството | 5.7% |
| Строител | 5.7% |
| Икономист | 4.8% |
| Оперативен счетоводител | 4.8% |
| Системен програмист | 3.2% |
| > Друга | 21.1% |
| Не е посочено | 3.2% |
| База: Всички работодатели от областта, които ще търсят персонал през следващите 6 месеца и срещат затруднения при намиране на работна сила |
|  |  |  |
| **Q9. За заявените по-горе потребности от кадри, какъв ще бъде преобладаващият режим на работа?** |
|   | Хасково |
| База | 1720 |
| Q9. За заявените по-горе потребности от кадри, какъв ще бъде преобладаващият режим на работа? | Пълен работен ден | 84.5% |
| Пълен работен ден, сменен режим на работа | 10.3% |
| Непълен работен ден | 5.2% |
| Работа от разстояние (надомна, дистанционна форма) | 0.0% |
| База: Всички работодатели от областта, които ще търсят персонал през следващите 6 месеца |
|  |  |  |
| **Q10. Очаквате ли след 3-5 години да търсите и наемете на работа специалисти с висше образование? - СУМА** |
|   | Хасково |
| ОБЩО: |   | 2709 |
| Електротехника, електроника и автоматика |   | 323 |
| Икономика |   | 253 |
| Информатика и компютърни науки |   | 228 |
| Комуникационна и компютърна техника |   | 151 |
| Архитектура, строителство и геодезия |   | 111 |
| Администрация и управление |   | 89 |
| Право |   | 75 |
| Машинно инженерство |   | 75 |
| > Други |   | 1403 |
| База: Всички работодатели от областта |
|  |  |  |
| **Q11. Считате ли, че след 3-5 години ще имате потребност от специалисти със средно обр. в посочените по-долу проф. направления? - СУМА** |
|   | Хасково |
| ОБЩО: |   | 4262 |
| Търговия на едро и дребно |   | 1143 |
| Електротехника и енергетика |   | 625 |
| Секретарски и административни офис дейности |   | 342 |
| Моторни превозни средства, кораби и въздухоплавателни средства |   | 253 |
| Здравни грижи |   | 251 |
| Счетоводство и данъчно облагане |   | 189 |
| Производствени технологии – текстил, облекло, обувки и кожи |   | 178 |
| Производствени технологии – дървесина, хартия, пластмаси и стъкло |   | 178 |
| Услуги за дома |   | 178 |
| Администрация и управление |   | 89 |
| Компютърни науки |   | 89 |
| Строителство |   | 89 |
| Ветеринарна медицина |   | 89 |
| Фризьорски и козметични услуги |   | 89 |
| Сигурност |   | 75 |
| > Други |   | 404 |
| База: Всички работодатели от областта |

1. **Констатации от получените данни**

На база всички работодатели в областта – 11969, най-висок процент работодатели попълнили анкетата са от сектор „Търговия, транспорт, хотелиерство и ресторантьорство” – 39,0 %, „Държавно управление,образование,хуманно здравеопазване и социални дейности”-19,9% и „Индустрия”-15,9%, а най-нисък е този на работодателите от сектори „Създаване и разпространение на информация и творчески продукти“ – 1,5 %, „Операции с недвижими имоти“ - 1,5 % и „финансови и застрахователни дейности” - 2,2%.

**1.Посочените знания и умения най-необходими и важни за притежание от персоналът във фирма/организация са следните:**

**Най-голям брой** от анкетиранитеса посочили**:** „Умения за самоконтрол и дисциплина” – 74,3 %, следвани от „Умения за работа под напрежение”-62,4% и „знания и умения за работа с клиенти чрез осъществяване на промотиране, продажби, търговски умения, умения за водене на преговори”-47,1%.

**Най-малко са посочили:** Практически знания и умения за организиране и провеждане на обществени поръчки, подготовка на тръжна документация и участие в търгове – 4,1 %.

**2.Компетентности, считани за най-важни за персонала във фирма/организация:**

**Най-голям брой** са посочили**:** Общуване на роден език - 42,4 %, нито една от посочените-18,6% и инициативност и предприемачество-17,9%.

**Най-рядко** предпочитани компетентности са**:** Общуване на чужди езици – 1,5 % и Обществени и граждански компетентности-2,7%.

**3.** **От всички работодатели в областта база-11969, в следващите 6 месеца нов персонал ще търсят** **14,4 %.**

**4. През следващите 12 месеца анкетираните са заявили,** че най-много се ще търсят специалисти с квалификация по следните професии: строител – 1334 бр., електромонтьор – 641 бр., електротехник и помощник в строителството - 452 бр., а най-малко: системен програмист – 50 бр., икономист и охранител – по 50 бр.

**5.** **През следващите 12 месеца се предвижда да се наемат специалисти с квалификации по сл. професии, изискващи правоспособност и/или висше образование:**

**Най-често се посочва:** учител - 452 бр.и педагогически специалисти-201 бр.

**Най-малко:** архитект и специалист УЧР/управление на човешките ресурси/ – по 50 бр.

**6. Очаквано търсене на работници без специална квалификация през следващите 1 2месеца е следното:**

**Най-голяма потребност има от:** Други неквалифицирани работници(общи работници, куриери, носачи и др. – 1748 бр. и Работници в добивната промишленост и строителството – 452 бр.

**Най-малко се очаква да се търсят:** Работници в транспорта и складирането – 89 бр.

**7.Потребности от заявените по-горе кадри, според преобладаващия вид заетост:**

Постоянна заетост (изцяло, 100%) - 77,2 %

50 - 75% сезонна заетост - 9,6 %

76 - 99% сезонна заетост - 5,2 %

Под 50% сезонна заетост - 5,2 %

Сезонна заетост (изцяло, 100%) - 2,9 %

Краткосрочна (под 6 месеца) заетост - 0,0 %

**8.За заявените по-горе потребности срещате ли затруднения при намиране на работна сила?** /База: Всички работодатели от областта, които ще търсят персонал през следващите 6 месеца – 1720 бр./

Да - 90,4 %

Не - 9,6 %

 **8.1. Професии с най-големи затруднения в намирането на работна сила:**

/на база всички работодатели от областта, които ще търсят персонал през следващите 6 месеца и срещат затруднения при намиране на работна сила – 1556 работодатели/:

- друга извън посочените – 21,1%

- електромонтьор – 11,3 %

- заварчик, лаборант, оператор в дървообработването, оператор в хранително - вкусовата промишленост, оператор на компютър, офис – мениджър, продавач – консултант, работник в животновъдството, строител - с по 5,7 %.

**9.** **Преобладаващ режим на работа за заявените по-горе потребности от кадри:**

Пълен работен ден - 84,5 %

Пълен работен ден, сменен режим на работа - 10,3 %

Непълен работен ден -5,2 %

Работа от разстояние (надомна, дистанционна форма) - 0,0 %

**10.Търсене и наемане на работа специалисти с висше образование след 3-5 години/ на база 2709 работодатели от областта/**

**Най-много ще се търсят специалисти в :** Електротехника, електроника и автоматика – 323 бр., икономика- 253 бр. и информатика и компютърни науки-228 бр.

**Най-малко :** право и машинно инженерство – по 75 бр.

**11. Потребност от специалисти със средно образование по направления след 3-5 години/ на база 4262 работодатели от областта /:**

**Най-много ще се търсят специалисти в:**Търговия на едро и дребно – 1143 бр.,Електротехника и енергетика – 625 бр.,Секретарски и административни офис дейности – 342 бр.,Моторни превозни средства, кораби и въздухоплавателни средства – 253 бр. и

Здравни грижи – 251 бр.

**Най-малко:** Сигурност – 75 бр., Фризьорски и козметични услуги, ветеринарна медицина, строителство, компютърни науки, администрация и управление – по 89 бр.

**ОБЩА СТАТИСТИКА**

Разпределение на интервютата по области - Хасково – 176 /основни и допълнителни/

В национален мащаб се получиха 3167 реални интервюта, което води до обща норма на отговаряемост от **57,3%**.

Най-ниска е отговаряемостта в област София-град (19,7%), а най-висока в област Шумен (94,1%).

За област Хасково при 139 реално проведени интервюта тази стойност е 79,0 %.

 **Разпределение на анкетираните по Бюра по труда**

|  |
| --- |
| ДБТ Хасково – 68 бр. работодатели |
| ДБТ Димитровград - 29 бр. работодатели |
| ДБТ Харманли - 22 бр. работодатели |
| ДБТ Свиленград - 20 бр. работодатели |

За бъде проверено „качеството“ на теренната работа беше излъчена случайна 10%-на контролна извадка от реално анкетирани предприятия, като за област Хасково са 21 бр. С попадналите в контролната извадка предприятия ще бъде установен контакт, с оглед проверка на „истинността“ на проведеното анкетно проучване.

**IV.Изводи от данните:**

За най-необходими и важни за настоящия и бъдещ персонал анкетираните считат „Умения за самоконтрол и дисциплина” – 74,3 %, следвани от „Умения за работа под напрежение”-62,4% и „знания и умения за работа с клиенти чрез осъществяване на промотиране, продажби, търговски умения, умения за водене на преговори”-47,1%.

През следващите 6 месеца нов персонал ще търсят само 14,4 % от анкетираните работодатели, което най-вероятно е отражение на очакваната рецесия в икономиката в световен и европейски мащаб.

Най-важна ключова компетентност, която работодателите считат, че е необходимо да притежават търсените от тях кадри е общуване на роден език и инициативност и предприемачество.

През следващите 12 месеца анкетираните са заявили, че ще търсят най-интензивно строители, електромонтьори, електротехници, помощник в строителството, офис-мениджъри. Тук завишеното търсене на такива кадри може да е свързано както с вероятния възход на съответните отраслите, така и на липсата на достатъчно квалифицирани кадри, генерирани от образователната система.

В следващите 12 месеца над 77 % от търсените кадри са за постоянна заетост.

Като професии с най-големи затруднения в намирането на работна сила работодателите обявяват електромонтьор, заварчик, лаборант, оператор в дървообработването, оператор в хранително - вкусовата промишленост, оператор на компютър, офис – мениджър, продавач – консултант, работник в животновъдството, строител.

След 3 до 5 години, най- голяма потребност от специалисти с висше образование ще има в сферата на електротехниката, електрониката и автоматиката, икономиката и компютърни науки, а най-малко ще се търсят специалисти от сферата на правото и машинното инженерство.

След 3 до 5 години, най- голяма потребност от специалисти със средно образование ще има в търговията на дребно и едро, електротехниката, енергетиката и в сферата на секретарските и административни офис дейности, а най-малка в сферата на сигурността и фризьорски и козметични услуги.